Elisabeth Wahlin

Elisabeth Wahlin (født 28. september 1980) er en norsk tidligere fotballspiller som har spilt og vært trener i Idrettsforeningen Fløya. 

Wahlin begynte karrieren i Narvik, i lokallagene Fotballklubben Mjølner og Sportsklubben Hardhaus, men ble oppdaget av Idrettsklubben Grand Bodø da hun var 16 og spilte der i tre sesonger før hun fikk kontrakt med Kolbotn. Hun ble seriemester, men følte at hun fikk liten tillit av trener Peer Danefeld, og valgte derfor Røa før 2003-sesongen.Wahlin til Røa – Østlandets blad, 13. januar 2003, hentet 18. januar 2011

I Røa ble hun en enda større suksess og fikk rødt kort som høyreback sin debutkamp mot Fotballklubben Larvik og måtte stå over neste kamp og ble seriemester og cupmester to ganger med Røa. Hun debuterte på landslaget den 9. mars 2005 i Algarve Cup.Wahlin debuterer på kvinnelandslaget – Aftenposten 8. mars 2005, hentet 18. januar 2011. Hun spilte tre kamper til, en som innbytter. I 2006 ble Wahlin valgt ut som høyre back på «Årets lag».Sjekk årets lag Aftenposten, 12. november 2006, hentet 18. januar 2011

I desember 2007 dro Wahlin fra Røa til Fløya, da hun fikk jobb i politiet i Tromsø.Sammen – for fjerde gang – Framtid i Nord, 15. desember 2007, hentet 18. januar 2011 Resultatmessig ble det ingen suksess etter første sesong.-Ikke helt etter planen Fremover, 7. oktober 2008, hentet 18. januar 2011 Imidlertid spilte hun for klubben i 2009 og 2010 også.

I 2012 var hun trener for Fløyas damelag med Anneli Giske som spillende assistent.Politietterforsker blir Fløyas hovedtrener i Aftenposten den 27. januar 2012.

 Meritter 
Med Kolbotn
 Seriegull 2002

Med Røa:
 Seriegull 2004, 2007
 Cupgull 2004, 2006

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Norske damelandslagsspillere i fotball
Kategori:Fotballspillere for Røa Dynamite Girls
Kategori:Fotballspillere for IF Fløya
Kategori:Personer fra Narvik kommune